b'\n_START_ARTICLE_\nSarreguemines\n_START_SECTION_\nGeografija\n_START_PARAGRAPH_\nKraj se nahaja v severovzhodni Franciji ob soto\xc4\x8dju rek Saar/Sarre in njenega desnega pritoka Blies, ob meji z Nem\xc4\x8dijo.\n_START_SECTION_\nZgodovina\n_START_PARAGRAPH_\nKraj, sprva rimska naselbina, se prvikrat omenja kot Gaimundas leta 706. Leta 1297 je bil kot posest grofov iz Saarbr\xc3\xbcckna odstopljen novim lastnikom lorenskim vojvodom. V letu 1577 se prvi\xc4\x8d omenja skupaj s pridevkom reke Saar Saargem\xc3\xbcnt. Skupaj z Loreno pripade Franciji leta 1766. S Frankfurtskim mirom si ga po koncu francosko-pruske vojne (1871) priklju\xc4\x8di Nem\xc4\x8dija, v kateri ostane vse do Versaillskega miru 1918, ko znova postane francoski.'